# מפלגת העם האירופית

מפלגת העם האירופית
|  |
|
מדינה | האיחוד האירופי האיחוד האירופי |
|
שם רשמי | European People's Party  |
|
מייסד | Leonard Clemence Tindemans, וילפריד מרטנס  |
|
מנהיגים |
ז'אן קלוד יונקר |
|
תקופת הפעילות |
23 ביוני 1953 – הווה (73 שנים) |
|
אידאולוגיות |
שמרנות ליברלית דמוקרטיה נוצרית פרו-אירופיות |
|
מטה |
בריסל  |
|
מיקום במפה הפוליטית |
מרכז-ימין |
|
ארגונים בינלאומיים |
איחוד הדמוקרטיה הבין-לאומי, האינטרנציונל המרכז-דמוקרטי  |
|
נציגויות בפרלמנטים |
|
הפרלמנט האירופי |
184 / 720 |
|
 |
|   |

מנהיגה הנוכחי של מפלגת העם האירופית, החל משנת 2022, הגרמני מנפרד ובר
מנהיגה הקודם של המפלגה, בין השנים 1999–2007, הגרמני הנס גרט פוטרינג
הלוגו הקודם של המפלגה
**מפלגת העם האירופית** (באנגלית: **Group of the European People's Party, EPP**; בגרמנית: **Fraktion der Europäischen Volkspartei, EVP**; בצרפתית: **groupe du Parti populaire européen, PPE**) היא מפלגת מרכז-ימין אירופית. המפלגה מחזיקה בעמדות שמרניות וליברליות ותומכת בהרחבת האיחוד האירופי ובהעמקת האינטגרציה בין חברותיו. זוהי אחת המפלגות האירופיות הוותיקות באיחוד האירופי. היא בעלת השפעה נרחבת באיחוד, והיא למעשה המפלגה הפוליטית הגדולה ביותר בפרלמנט האירופי מאז שנת 1999, והשפעתה משתרעת גם על המועצה האירופית, שבה 14 מתוך 28 ראשי המדינות נמנים עם תומכי המפלגה, ובנציבות האירופית, בה 13 נציבים מתוך 28 נמנים עם שורותיה של המפלגה.

## היסטוריה

מפלגת העם האירופית נוסדה באופן רשמי בשנת 1976. עם זאת, המפלגה קיימת בצורה זו או אחרת החל מיוני 1953 כחברה באספה המשותפת של קהילת הפחם והפלדה האירופית, המוסד האירופי הקודם של הפרלמנט האירופי.
לאורך רוב שנות ה-80 וה-90, מפלגת העם האירופית הייתה המפלגה השנייה בגודלה בפרלמנט האירופי, שנייה למפלגת הברית הפרוגרסיבית של סוציאליסטים ודמוקרטים. בבחירות 1999, הפכה המפלגה לראשונה למפלגה הגדולה בפרלמנט, וזכתה ב-233 מושבים, קרוב לארבעים אחוזים מהמושבים בפרלמנט. הישג זה, היה ההישג הגבוה ביותר שזכתה לו המפלגה מימיה. במערכות הבחירות הבאות (2004 ו-2009), הצליחה המפלגה להמשיך ולהחזיק בבכורה בפרלמנט, אך מעמדה כורסם במעט. בשנים אלו, התערער גם מעמדה של המפלגה כמנהיגת הימין האירופי, עם התחזקותן של מפלגות ימין נוספות במערכת הפוליטית כגון המפלגה הליברלית (ALDE) והמפלגה השמרנית-רפורמיסטית (ECR).

בשנים האחרונות ערכה המפלגה פעילויות פרלמנטריות ואחרות רבות ונרחבות, ביניהן אפשר למנות פיקוח ובקרה על הבחירות לרשות המחוקקת הפלסטינית 2006 ובבחירות הפרלמנטריות באוקראינה ב-2007; עידוד נסיעה ברכבות טרנס-אירופאיות; גיבוש מדיניות אנרגיה משותפת לאיחוד האירופי; צירופן של רומניה ובולגריה לאיחוד; מאבק בהגירה בלתי חוקית ליבשת; גינוי המעורבות הרוסית בגאורגיה; קידום אמנת ליסבון קידום הוצאתה מחוץ לחוק של הכחשת השואה; ועוד פעילויות שונות נוספות אחרות.

## תוצאות בבחירות

| הסתרהתוצאות מפלגת העם האירופית בבחירות לפרלמנט האירופי לאורך השנים |
| --- |
| בחירות | מושבים | אחוז |
| 1979 | 410/107 | 26.1% |
| 1984 | 434/110 | 25.3% |
| 1989 | 518/121 | 23.3% |
| 1994 | 567/157 | 27.6% |
| 1999 | 626/233 | 37.2% |
| 2004 | 732/268 | 36.6% |
| 2009 | 736/265 | 36.0% |

## יושבי ראש המפלגה לדורותיהם

| הסתרהיושבי ראש מפלגת העם האירופית לאורך השנים |
| --- |
| זמן כהונה | יושב ראש | מדינה | מפלגה לאומית |
| 1953–1958 | מאן סאסן | הולנד הולנד | מפלגת העם הקתולית |
| 1958 | פייר וויגני | בלגיה בלגיה | המפלגה הנוצרית-סוציאלית |
| 1958–1966 | אלן פוהר | צרפת צרפת | התנועה הרפובליקנית העממית |
| 1966–1969 | יוזף הילהאווס | גרמניה מערב גרמניה | המפלגה הנוצרית-דמוקרטית |
| 1969–1975 | האנס לוקר | גרמניה מערב גרמניה | המפלגה הנוצרית-דמוקרטית |
| 1975–1977 | אלפרד ברטרנד | בלגיה בלגיה | המפלגה הנוצרית-דמוקרטית |
| 1977–1982 | אגון קלפש | גרמניה מערב גרמניה | המפלגה הנוצרית-דמוקרטית |
| 1982–1984 | פאולו ברבי | איטליה איטליה | המפלגה הנוצרית-דמוקרטית |
| 1984–1992 | אגון קלפש | גרמניה מערב גרמניה/גרמניה גרמניה | המפלגה הנוצרית-דמוקרטית |
| 1992–1994 | לאו דידמנס | בלגיה בלגיה | המפלגה הנוצרית-דמוקרטית |
| 1994–1999 | וילפריד מרטנס | בלגיה בלגיה | המפלגה הנוצרית-דמוקרטית |
| 1999–2007 | הנס גרט פוטרינג | גרמניה גרמניה | המפלגה הנוצרית-דמוקרטית |
| החל מ-2007 | ג'וזף דאול | צרפת צרפת | האיחוד למען תנועה עממית |

## מפלגות לאומיות תומכות

המפלגות בפרלמנט האירופי, הם למעשה התאגדויות של מפלגות לאומיות מהפרלמנטים הלאומיים של מדינות האיחוד. ברשימה זו, מוצגים המפלגות המרכיבות את מפלגת העם האירופית.

| מדינה | מפלגה לאומית |
| --- | --- |
| אוסטריה אוסטריה | מפלגת העם האוסטרית |
| בלגיה בלגיה | המפלגה הנוצרית-דמוקרטית הפלמית |
| בלגיה בלגיה | המרכז הדמוקרטי-הומניסטי |
| בלגיה בלגיה | המפלגה הנוצרית-סוציאלית |
| בולגריה בולגריה | אזרחים למען פיתוח אירופי של בולגריה |
| בולגריה בולגריה | איחוד הכוחות הדמוקרטים |
| בולגריה בולגריה | דמוקרטים לבולגריה חזקה |
| קרואטיה קרואטיה | האיחוד הדמוקרטי הקרואטי |
| קפריסין קפריסין | האספה הדמוקרטית |
| צ'כיה צ'כיה | האיחוד הנוצרי-דמוקרטי |
| דנמרק דנמרק | מפלגת העם השמרנית |
| פינלנד פינלנד | מפלגת הקואליציה הלאומית |
| פינלנד פינלנד | המפלגה הנוצרית-דמוקרטית |
| צרפת צרפת | האיחוד למען תנועה עממית |
| צרפת צרפת | איחוד של דמוקרטים ועצמאים |
| גרמניה גרמניה | המפלגה הנוצרית-דמוקרטית הגרמנית |
| גרמניה גרמניה | המפלגה הנוצרית סוציאלית בבוואריה |
| יוון יוון | דמוקרטיה חדשה |
| הונגריה הונגריה | מפלגת העם הנוצרית דמוקרטית |
| הונגריה הונגריה | פידס |
| אירלנד אירלנד | פינה גייל |
| איטליה איטליה | החירות לעם |
| איטליה איטליה | הבחירה האזרחית |
| לטביה לטביה | איחוד |
| ליטא ליטא | מפלגת האחדות |
| לוקסמבורג לוקסמבורג | מפלגת העם הנוצרית סוציאלית |
| מלטה מלטה | המפלגה הלאומית |
| הולנד הולנד | המפלגה הנוצרית דמוקרטית |
| פולין פולין | מפלגת העם הפולני |
| פולין פולין | המצע האזרחי |
| פורטוגל פורטוגל | מפלגת המרכז הסוציאל-דמוקרטי |
| פורטוגל פורטוגל | המפלגה הסוציאל-דמוקרטית |
| רומניה רומניה | המפלגה הליברל-דמוקרטית |
| רומניה רומניה | האיחוד הדמוקרטי של ההונגרים ברומניה |
| סלובקיה סלובקיה | המפלגה הדמוקרטית |
| סלובקיה סלובקיה | המפלגה הנוצרית דמוקרטית |
| סלובקיה סלובקיה | מפלגת הקואליציה ההונגרית |
| סלובניה סלובניה | המפלגה הדמוקרטית הסלובנית |
| סלובניה סלובניה | מפלגת סלובניה החדשה |
| ספרד ספרד | המפלגה העממית |
| ספרד ספרד | האיחוד הדמוקרטי של קטלוניה |
| שוודיה שוודיה | המפלגה המתונה |
| שוודיה שוודיה | מפלגת הנוצרים הדמוקרטים |

## ראו גם

* מפלגות בפרלמנט האירופי

## קישורים חיצוניים

 מדיה וקבצים בנושא **מפלגת העם האירופית** בוויקישיתוף

* אתר האינטרנט הרשמי של מפלגת העם האירופית (באנגלית)
* מפלגת העם האירופית, באתר אנציקלופדיה בריטניקה (באנגלית)

* מפלגת העם האירופית, ברשת החברתית פייסבוק
* מפלגת העם האירופית, ברשת החברתית X (טוויטר)
* מפלגת העם האירופית, ברשת החברתית אינסטגרם
* מפלגת העם האירופית, ברשת החברתית טיקטוק
* מפלגת העם האירופית, ברשת החברתית LinkedIn
* מפלגת העם האירופית, סרטונים בערוץ היוטיוב
* מפלגת העם האירופית, באתר פליקר

## הערות שוליים